stanford-oval/wikipedia huggingface dataset:
Signe Lagerborg-Stenius
Ura

Lagerborg-Stenius työskenteli yleisten rakennusten ylihallituksessa arkkitehtina vuodesta 1892 alkaen aina avioliiton solmimiseen asti, vuoteen 1905. Hän ja hänen kurssitoverinsa Ines Holming olivat Yleisten rakennusten ylihallituksessa ensimmäiset naispuoliset työntekijät. Naimisiinmenon jälkeen hän työskenteli miehensä Gunnar Steniuksen toimistossa sekä toimi myös yksityisenä arkkitehtina ja piirustuksenopettajana.
Lagerborg-Stenius osallistui aktiivisesti politiikkaan ja hän oli ruotsalaisen kansanpuolueen valtuutettuna Helsingin kaupunginvaltuustossa vuosina 1926–1930 ja 1933–1944. Lagerborg-Stenius oli mukana myös naisasialiikkeen toiminnassa.
Signe Lagerborg-Stenius oli Architecta Suomen Naisarkkitehtien Yhdistyksen jäsen. Yhdistys myönsi hänelle kunniajäsenyyden vuonna 1955. Tätä ennen kunniajäsenyys oli myönnetty vain arkkitehti Wivi Lönnille Architectan perustamisen yhteydessä 1942.
Rakennuksia

1895 Kallion lasten turvakoti, Helsinki
1910 Lapsitoipilaiden turvakoti, Taka-Töölö, Helsinki
1914 Ljungbon keuhkotautiparantola, Hanko
1914 Äiti-lapsi ensikoti Solhem, Porvoo
1928 Ruskeasuon siirtolapuutarhan kerhorakennus "Storstugan"
1932 Ruskeasuon siirtolapuutarhan kerhorakennus "Fylgiastugan", purettu 1967
Siiseli

| Siiseli |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Jyrsijät Rodentia
Alalahko::  Oravamaiset jyrsijät Sciuromorpha
Heimo::  Oravat Sciuridae
Alaheimo::  Xerinae
Tribus::  Marmotini
Suku::  Siiselit Spermophilus
Laji::  citellus
Kaksiosainen nimi
 Spermophilus citellus  (Linnaeus, 1766) 
 Siiselin levinneisyysalue
Katso myös
   Siiseli Wikispeciesissä   Siiseli Commonsissa 
Infobox OKNimi-testi OKIUCN-testi OK: 
Siiseli eli lännensiiseli (Spermophilus citellus) on oravien heimoon (Sciuridae) kuuluva jyrsijä. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin euroopansuslikki.
Levinneisyys ja elinympäristö

Siiseliä tavataan Keski- ja Itä-Euroopassa, Ukrainassa ja Mustanmeren seudulla. Se on kuollut sukupuuttoon Kroatiasta ja Saksasta, mutta on palautusistutettu Puolaan. Laji viihtyy aroilla, vuoristoniityillä ja kesantomailla.
Tuntomerkit

Siiseliurokset ovat hieman kookkaampia kuin naaraat. Täysikasvuinen siiseli painaa 200-350 grammaa ja sen hoikkarakenteisen ruumiin pituus on noin 20 cm. Siiselin häntä on 4-8 cm mittainen. Siiselin pää muistuttaa oravan päätä, mutta sen korvat ovat melko lyhyet.
Ravinto

Siiselin ravinto koostuu lähinnä kasvikunnan tuotteista, mutta eläinperäinenkin ravinto kelpaa.
Lisääntyminen

Siiselinaaraan tiineys kestää 25 vuorokautta, minkä jälkeen se synnyttää 6-8 poikasta. Syntyminen tapahtuu keväällä ja poikaset itsenäistyvät parin kuukauden kuluttua.
Uhanalaisuus

Lajia pidetään erittäin uhanalaisena.
Kelly Clarkson

| Kelly Clarkson |
| --- | --- |
 Clarkson vuonna 2018
Henkilötiedot
Syntynyt: 24. huhtikuuta 1982 (ikä 42) Fort Worth, Texas
Ammatti:  Laulaja-lauluntekijä, näyttelijä
Muusikko
Aktiivisena:  2002-
Tyylilajit:  Pop, Rock
Levy-yhtiöt:  RCA Records, Sony Music
 Nimikirjoitus
Aiheesta muualla
www.kellyclarkson.com
  [ Muokkaa Wikidatassa ] [ ohje ]  
Kelly Brianne Clarkson (s. 24. huhtikuuta 1982 Fort Worth, Texas) on yhdysvaltalainen laulaja ja näyttelijä, joka nousi julkisuuteen voitettuaan ensimmäisen American Idol -kilpailun vuonna 2002. Clarksonin debyyttialbumi oli vuonna 2003 julkaistu Thankful. Sittemmin hän on julkaissut 7 muuta albumia, joista viimeisimpänä vuonna 2023 ilmestynyt Chemistry. Clarksonin albumeita on myyty maailmanlaajuisesti yli 25 miljoonaa ja singlejä yli 45 miljoonaa kappaletta.
Nuoruus

Clarkson syntyi 24. huhtikuuta 1982 Texasin osavaltion Fort Worthissa ja kasvoi samassa osavaltiossa sijaitsevassa Burlesonin pikkukaupungissa. 
Hänen vanhempansa olivat englanninopettaja Jeanne Rose ja insinööri Stephen Michael Clarkson. Clarksonilla on sisko Alyssa ja veli Jason.
Clarksonin vanhemmat erosivat hänen ollessaan kuusivuotias. Clarkson jäi asumaan Burlesoniin äitinsä Jeanne Rosen ja hänen uuden aviomiehensä Jimmy Taylorin luo. Clarksonin perheellä ei ollut paljon rahaa, ja avioeron jälkeen hänen äitinsä kärsi useista talousongelmista. Clarkson on myöhemmin kertonut saaneensa köyhän lapsuutensa aikana apua musiikista ja sen teosta. Hänen musiikillisia esikuviaan olivat muun muassa Pat Benatar, Mariah Carey, Sheryl Crow, Melissa Etheridge, Whitney Houston ja Joan Jett.
Clarkson opiskeli Pauline Hughes Middle Schoolissa ja myöhemmin Burleson High Schoolissa. Lapsuudessaan hän halusi tulla meribiologiksi, mutta muutti mieltään nähtyään Steven Spielbergin elokuvan Tappajahai. Seitsemännellä luokalla Clarksonin musiikinopettaja ehdotti hänelle liittymistä koulun kuoroon vaikututtuaan Clarksonin laulajankyvyistä. Valmistuttuaan high schoolista Clarkson päätti jättää collegen väliin ja lähteä Hollywoodiin luomaan uraa.
Hollywoodissa Clarkson tuotti demon ja yritti saada itselleen levytyssopimusta, mutta ei menestynyt. Hän oli extran roolissa eräässä televisiosarjan Sabrina, teininoita jaksossa, mutta ei saanut juuri muita rooleja. Asuntonsa ja tavaroidensa tuhouduttua tulipalossa Clarkson palasi Burlesoniin, missä hän työskenteli esimerkiksi elokuvateatterissa ja mainosti Red Bull -energiajuomaa. Juuri ennen osallistumistaan American Idoliin Clarkson työskenteli cocktail-tarjoilijana.
American Idol

Vuonna 2002 Clarksonin ystävät kannustivat häntä ottamaan osaa American Idol -laulukilpailun ensimmäiselle tuotantokaudelle. Clarkson koe-esiintyi ohjelmaa varten Dallasissa, Texasissa ja pääsi mukaan. 13-viikkoisen ohjelman aikana Clarkson lauloi muun muassa Aretha Franklinin kappaleet "Respect" ja "(You Make Me Feel Like) A Natural Woman". Hänet äänestettiin aina finaaliin saakka. 4. syyskuuta 2002 Clarkson voitti finaalissa Justin Guarinin saaden 58% kaikista äänistä. Palkinnoksi hän sai muun muassa levytyssopimuksen RCA:n kanssa sekä miljoona dollaria. Finaalissa Clarkson esitti kilpailun voittajaa varten sävelletyn kappaleen "A Moment Like This", josta tuli myös hänen esikoisalbuminsa ensimmäinen single.
Clarkson esiintyi pian voittonsa jälkeen yhdessä Justin Guarinin kanssa musikaalielokuvassa From Justin to Kelly (2003). Elokuva sai huonot arvostelut kriitikoilta ja tuotti vain noin 5 miljoonaa dollaria Pohjois-Amerikassa. Clarkson on jälkeenpäin kertonut pitäneensä elokuvaa kamalana ja osallistuneensa sen tekoon vain sopimussyistä.  Hän on kommentoinut elokuvaa: "Tiesin jo käsikirjoitusta lukiessani siitä tulevan todella, todella huono, mutta kun voitin, allekirjoitin sen paperinpalasen ja en enää päässyt eroon siitä".
American Idol > World Idol

Joulukuussa 2003 Clarkson osallistui Lontoossa järjestettyyn World Idol -kilpailuun. Clarksonia pidettiin yhtenä ennakkosuosikeista, mutta lopulta kilpailun voitti Norjan Kurt Nilsen Clarksonin sijoittuessa toiseksi. Clarkson esitti kilpailussa Aretha Franklinin kappaleen "(You Make Me Feel Like) A Natural Woman".lähde?
Ura > 2003–2004: Thankful

Voitettuaan American Idolin Clarkson teki levytyssopimuksen RCA:n kanssa. Hänen ensimmäinen julkaistu singlensä oli "A Moment Like This", joka myi julkaisuviikollaan lähes 250 000 kappaletta ja nousi useiden listojen kärkeen. Hänen ensimmäinen albuminsa Thankful julkaistiin Pohjois-Amerikassa 15. huhtikuuta 2003. Albumi nousi Billboard 200 -listan kärkeen. Joulukuuhun 2003 mennessä albumi oli myynyt Yhdysvalloissa kaksinkertaista platinaa ja yli kaksi miljoonaa kappaletta.
Toinen albumilta julkaistu single "Miss Independent" nousi listoille sekä Yhdysvalloissa että Kanadassalähde? ja toi Clarksonille ensimmäisen Grammy-ehdokkuuden. Albumin kolmas single "Low" nousi Kanadan Top 10 -listan sijalle kaksi, mutta ei päässyt Yhdysvalloissa edes Top 40 -listalle.lähde? Viimeinen albumilta julkaistu single "The Trouble with Love Is " menestyi huonosti: sitä ei julkaistu Kanadassa, ja Yhdysvalloissa single pääsi vain listasijoitukselle #101.lähde? Vuoteen 2007 mennessä Thankful-albumia on myyty maailmanlaajuisesti yli 4 miljoonaa kappaletta.lähde?
Ura > 2004–2006: Breakaway

Clarksonin toinen albumi Breakaway julkaistiin 30. marraskuuta 2004. Albumista ja siltä julkaistuista singleistä kuten "Because of You", "Behind These Hazel Eyes" ja "Since U Been Gone" tuli nopeasti hyvin suosittuja. Breakaway on Clarksonin myydyin albumi: se on myynyt heinäkuuhun 2009 mennessä pelkästään Yhdysvalloissa yli kuusi miljoonaa kappaletta. Albumi nousi useille listoille ympäri maailman. Se pysyi esimerkiksi vuoden Billboard 200 -listalla top 20 -joukossa.lähde? Albumi toi Clarksonilla kaksi Grammy-palkintoa alkuvuodesta 2006.
Ura > 2007–2008: My December

Clarksonin kolmas studioalbumi My December julkaistiin Pohjois-Amerikassa 26. kesäkuuta 2007. Clarkson alkoi kirjoittaa albumin kappaleita ollessaan kiertueella Euroopassa vuonna 2006.lähde? Hän oli itse mukana albumin kaikkien kappaleiden kirjoittamisessa. Albumi oli Clarksonin edellisiä albumeja synkempi ja rock-tyylisempi. Sony BMG:n johtaja Clive Davis ei ollut tyytyväinen Clarksonin albumilla ottamaan tummempaan suuntaan ja huhun mukaan halusi hänen tekevän koko levyn uudelleen. Clarkson puolusti albumiaan ja onnistui saamaan sille levy-yhtiön hyväksynnän. Hänen vastoinkäymisensä kuitenkin jatkuivat, sillä vähäisen lipunmyynnin takia hänen oli peruutettava albumin pohjalta suunnittelemansa kiertue. Yhdysvalloissa My December on myynyt yli 800 000 kappaletta.
Ura > 2009–nykyaika : All I Ever Wanted

Clarksonin neljäs ja viimeisin albumi All I Ever Wanted julkaistiin Yhdysvalloissa 10. maaliskuuta 2009. Se nousi Billboard 200 -listan kärkeen ja oli Thankfulin ohella toinen listan kärkeen noussut Clarksonin albumi. Yhdysvalloissa albumia on myyty marraskuuhun 2009 mennessä 739 000 kappaletta. Albumilta julkaistu single "My Life Would Suck Without You" teki rajuimman nousun ennätyksen Billboard Hot 100 -listalla nousemalla sijalta 97 ensimmäiselle sijalle noin viikon sisällä.
Clarkson kertoi MTV:n haastattelussa marraskuussa 2009 työskentelevänsä uuden albumin parissa. Hänen viides albuminsa, Stronger, julkaistaan 26. lokakuuta 2011. Albumin ensimmäisenä singlenä julkaistaan kappale "Mr. Know It All" 30. elokuuta.
Yksityiselämä

Clarkson oli naimisissa Brandon Blackstockin kanssa vuosina 2013–2020 ja heillä on kaksi yhteistä lasta, vuonna 2014 syntynyt tytär ja vuonna 2016 syntynyt poika.
Diskografia

Thankful (2003)
Breakaway (2004)
My December (2007)
All I Ever Wanted (2009)
Stronger (2011)
Wrapped in Red (2013)
Piece by Piece (2015)
Meaning of Life (2017)
When Christmas Comes Around... (2021)
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut
KCkellyville (Arkistoitu – Internet Archive)
Kelly Clarkson
| --- | --- |
Studioalbumit: Thankful ·  Breakaway ·  My December ·  All I Ever Wanted ·  Stronger  ·  Wrapped in Red  ·  Piece by Piece Meaning of Life  ·  When Christmas Comes Around...
EP:t:: Rolling Stone Original  ·  Nissan Live Sets At Yahoo! Music  ·  The Smoakstack Sessions ·  iTunes Session  ·  The Smoakstack Sessions Vol. 2  ·  Kelly Clarkson Live  ·  Kellyoke
Singlet:: "Before Your Love/A Moment Like This" ·  "Miss Independent" ·  "Low" ·  "The Trouble with Love Is" ·  "Breakaway" ·  "Since U Been Gone" ·  "Behind These Hazel Eyes" ·  "Because of You" ·  "Walk Away" ·  "Never Again" ·  "Sober" ·  "One Minute" ·  "Don't Waste Your Time" ·  "My Life Would Suck Without You" ·  "I Do Not Hook Up" ·  "Already Gone" ·  "All I Ever Wanted" ·  "Mr. Know It All" ·  "Stronger (What Doesn't Kill You)"
Kiertueet:: American Idols LIVE! Tour 2002 ·  Independent Tour ·  My December Tour ·  2 Worlds 2 Voices Tour ·  All I Ever Wanted Tour ·  Stronger Tour
Muuta:: Kelly Clarksonin diskografia ·  American Idol (1. kausi) ·  World Idol ·  RCA Records
| 0 | 1 | 2 |
| --- | --- | --- |
| Edeltäjä: - | American Idol -voittaja Kausi 1 | Seuraaja: Ruben Studdard |
American Idol
| --- | --- |
Kaudet:: 1. kausi ·  2. kausi ·  3. kausi ·  4. kausi ·  5. kausi ·  6. kausi ·  7. kausi ·  8. kausi ·  9. kausi ·  10. kausi ·  11. kausi
Juontajat:: Ryan Seacrest ·  Brian Dunkleman (2002)
Tuomarit:: Randy Jackson · Paula Abdul (2002–2009) ·  Simon Cowell (2002–2010) ·  Kara DioGuardi (2009–2010) ·  Ellen DeGeneres (2010) ·  Jennifer Lopez (2011–) ·  Steven Tyler (2011–)
Voittajat:: Kelly Clarkson ·  Ruben Studdard ·  Fantasia Barrino ·  Carrie Underwood ·  Taylor Hicks ·  Jordin Sparks ·  David Cook ·  Kris Allen ·  Lee DeWyze ·  Scotty McCreery
Voittajakappaleet:: "A Moment Like This" ·  "Flying Without Wings" ·  "I Believe" ·  "Inside Your Heaven" ·  "Do I Make You Proud" ·  "This Is My Now" ·  "The Time of My Life" ·  "No Boundaries" ·  "Beautiful Day" ·  "I Love You This Big"
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Tšekki  Alankomaat 
Taiteenala:  Grammy Awards  MusicBrainz 
Henkilöt:  Deutsche Synchronkartei  Trove  Elonet 
Muut:  Europeana 
Kelly Clarkson Women's World Awards -gaalassa vuonna 2009
Berg (liivinmaalainen aatelissuku)

Bergin suvun kantavaakuna teoksessa Baltisches Wappenbuch
Berg on liivinmaalainen aatelissuku.
Kenraalikuvernööri Fredrik Wilhelm Rembert von Berg, joka oli keskiaikaisen liivinmaalaisen aatelissuvun jäsen, korotettiin 7.9.1856 kreivilliseen arvoon. Hänet introdusoitiin, yhdessä hänen adoptoitujen veljenpoikiensa kanssa, Suomen Ritarihuoneeseen 8.10.1857 kreivillisenä sukuna numero 11.
Kirjallisuutta

Tor Carpelan: Ättartavlor för de på Finlands Riddarhus inskrivna ätterna. Helsingfors 1937-1942.
Sangasten linna Sangastessa
Redutti Kotka

| Redutti Kotka |
| --- | --- |
 Näkymä Redutti Kotkan muurien suojaamasta yrttipuutarhasta.
Sijainti:  Haukkavuorenkatu 9, Kotka
Koordinaatit:  60°27′38″N, 26°55′33″E
Pinta-ala:  400 m²
Perustettu:  2002
Rakennuttaja:  Kotkan kaupunki
Suunnittelija:  Anneli Miekk-oja
Redutti Kotka on Kotkassa Kotkansaaren länsilaidalla sijaitseva Ruotsinsalmen merilinnoitukseen aikoinaan kuulunut pieni linnoitusrakenne, Redutti 1790-luvulta. Se on entisöity ja sinne perustettiin vuonna 2002 yrttipuutarha, jossa kasvatetaan noin sataa erilaista yrtti- ja lääkekasvia joiden nimikyltit ovat myös pistekirjoituksella varustettuja. Puutarhan yleissuunnittelun on tehnyt Kotkan puistotoimi ja kasvisuunnitelman Anneli Miekk-oja.
Aiheesta muualla

19. luukku: Puutarhavierailulla: Redutti Kotkan yrttipuutarha, Kotka Puutarhahetki-blogi. 19.12.2020.
Suomen sotasurmat

Sisällissodan aikaisia univormuja.
Suomen sotasurmat 1914–1922 on valtion avulla toteutettu suuri tietokanta, johon on pyritty kokoamaan eri lähteistä ensimmäiseen maailmansotaan, Suomen sisällissotaan ja heimosotiin liittyvät kuolintapaukset. Tietokanta on Kansallisarkiston palvelimella.
Valtioneuvoston kanslian asettamaa johtoryhmää johti akatemiaprofessori Heikki Ylikangas. Johtoryhmän toisena puheenjohtajana toimi Jukka Kekkonen. Projektin johtajana toimi dosentti Lars Westerlund. Projektin tarkoituksena oli tuottaa historiallista selvyyttä erityisesti vuoden 1918 tapahtumista.
Keruutyössä  pyydettiin yleisöltä lisätietoja jo olemassa olevien kirjallisten lähteiden lisäksi. Tietokanta palvelee historiantutkijoiden lisäksi myös laajaa yleisöä sukututkimustarkoituksessa.
Projektin julkaisuja

Venäläissurmat Suomessa vuosina 1914–22. Osa 1. Sotatapahtumat 1914–17. Valtioneuvoston kanslian julkaisusarja 1/2004. Helsinki 2004 (Teos verkkojulkaisuna Valtioneuvoston kanslian sivuilla)
Venäläissurmat Suomessa vuosina 1914–22. Osa 2.1. Sotatapahtumat 1918–22. Valtioneuvoston kanslian julkaisusarja 2/2004. Helsinki 2004 (Teos verkkojulkaisuna Valtioneuvoston kanslian sivuilla)
Venäläissurmat Suomessa vuosina 1914–22. Osa 2.2. Sotatapahtumat 1918–22. Valtioneuvoston kanslian julkaisusarja 3/2004. Helsinki 2004 (Teos verkkojulkaisuna Valtioneuvoston kanslian sivuilla)
Risto Marjomaa : Maailmanvallankumouksen liepeillä. Vuoden 1918 sotauhrit vertailevasta näkökulmasta. Valtioneuvoston kanslian julkaisusarja 4/2004. Helsinki 2004 (Teos verkkojulkaisuna Valtioneuvoston kanslian sivuilla)
Suomalaiset ensimmäisessä maailmansodassa : Venäjän, Saksan, Ison-Britannian, Ranskan, Australian, Uuden Seelannin, Etelä-Afrikan, Yhdysvaltain, Kanadan ja Neuvosto-Venäjän armeijoissa vuosina 1914–22 menehtyneet suomalaiset sekä sotaoloissa surmansa saaneet merimiehet. Suomen sotasurmat 1914–1922 -projekti. Valtioneuvoston kanslian julkaisusarja 6/2004. Helsinki 2004 (Teos verkkojulkaisuna Valtioneuvoston kanslian sivuilla)
Norden och krigen i Finland och Baltikum 1918–19. Suomen sotasurmat 1914–1922 -projekti. Statsrådets kanslis publikationsserie 7/2004. Helsingfors 2004 (Teos verkkojulkaisuna Valtioneuvoston kanslian sivuilla)
Sotaoloissa vuosina 1914–22 surmansa saaneet : tilastoraportti. Suomen sotasurmat 1914–1922 -projekti. Valtioneuvoston kanslian julkaisusarja 10/2004. Helsinki 2004 (Teos verkkojulkaisuna Valtioneuvoston kanslian sivuilla)
Aapo Roselius : Amatöörien sota : rintamataisteluiden henkilötappiot Suomen sisällissodassa 1918. Valtioneuvoston kanslian julkaisusarja 1/2006. Helsinki 2006 (Teos verkkojulkaisuna Valtioneuvoston kanslian sivuilla)
Pentti Mäkelä : Vuosien 1917-19 kulkutaudit, espanjantauti ja vankileirikatastrofi : historiallisepidemiologinen näkökulma Suomen väestön korkeaan tautikuolleisuuteen. Valtioneuvoston kanslian julkaisusarja 16/2007. Helsinki 2007 (Teos verkkojulkaisuna Valtioneuvoston kanslian sivuilla
Aiheesta muualla

Suomen sotasurmat 1914–1922 : Vuosina 1914–22 sotaoloissa surmansa saaneiden nimitiedosto (Arkistoitu – Internet Archive)
Suomen sotasurmat 1914–1922 -tietokannan hakulomake (Arkistoitu – Internet Archive)
Suomen sotasurmat esittely
Inuitit

| Inuitit |
| --- | --- |
 inuittinainen
Väkiluku:  135 991
Asuinalueet:   Kanada 65 025 (2016)     Tanska 16 470 (2018)  Grönlanti 50 787 (2017)   Yhdysvallat pääasiassa   Alaskassa 16 581 (2010)
Kielet:  inuiittikielet
Uskonnot:  kristinusko, šamanismi
Inuitit (yksikössä inuitti) eli inuiitit (yksikössä inuiitti) on toinen eskimokansoista, joista toinen on jupikit. Inuiteiksi kutsutaan useita eri arktisia alkuperäiskansoja, jotka muistuttavat kulttuurisesti toisiaan (mm. Alaskan inupiatit, Grönlannin kalaallit, tunumiitit ja inughuitit sekä Kanadan inuitit, kuten inuvialuitit). Inuittien asuma-alue levittäytyy nauhamaisena ketjuna Sewardin niemimaalta Alaskan luoteisosista pitkin mantereen pohjoisrannikkoa aina Labradorin niemimaalle saakka ja edelleen Baffininsaaren kautta Grönlannin länsi- ja itärannikolle. He puhuvat keskenään hyvin läheistä sukua olevia inuiittikieliä, joita ovat mm. inupiaq, inuvialuktun, inuktitut ja grönlanti.
Nimitys > Eskimot ja inuitit

Inuiteista on käytetty pitkään sanaa ’eskimo’, joka on saattanut tulla mi’kmaqeilta, joiden kielessä on ”raa’an kalan syöjää” tarkoittava sana, joka muistuttaa sanaa ’eskimo’. Kun sanaa alettiin 1500-luvulta lähtien käyttää, se voimisti inuitteihin kohdistuneita kielteisiä stereotyyppejä. Inuitit eivät ole ikinä kutsunut itseään eskimoiksi, ja sana ’inuit’ tarkoittaa ”ihmisiä”.
Inuittien sirkumpolaarinen komitea (Inuit Circumpolar Council) on suosittanut eskimo-sanan korvaamista inuitilla sanan loukkaavuuden vuoksi. Inuitti-sanan korvaavuus ei kuitenkaan ole aukoton, sillä jupikit eivät kuulu inuitteihin ja kutsuvat itseään mieluummin jupikeiksi. Enenevissä määrin käytetäänkin termiä inuitit ja jupikit.
Nimitys > Sanan oikeinkirjoitus suomen kielessä

Inuit-sanan suomenkielinen vastine ei ole vielä täysin vakiintunut kahdesta vaihtoehdosta. Suomen kielen lautakunta päätyi vuonna 1995 suosittamaan ensisijaisena muotoa inuitti, mutta piti mahdollisena myös asua inuiitti. Sana "inuit" itsessään on omassa kielessään monikko sanalle "inuk" ("ihminen").
Asuinalue

Inuittien kotimaat ovat Pohjois-Amerikan ja Venäjän Kaukoidän pohjoisimmissa osissa. Alueet kuuluvat arktikseen ja subarktikseen. Inuitteja asuu erityisesti Tanskaan kuuluvassa Grönlannissa, Kanadan arktisissa osissa, Alaskan pohjois- ja lounaisosissa sekä Venäjän Tšukotkassa.
Elintavat

Inuitit on perinteisesti ollut metsästäjä-keräilijäkansa. Heidän elintapansa sopeutui äärimmäisen kylmiin, jää- ja lumipeitteisiin olosuhteisiin. Tärkeimmät ravinnonlähteet olivat karibut, hylkeet, mursut, valaat, merilinnut ja kala. Hylkeitä he metsästivät harppuunoilla jäältä tai kajakeista. Valaita puolestaan pyydettiin suuremmilta umiakeilta.
Inuitit liikkuivat kausittaisesti leiristä toiseen. Talvileireissä on ollut noin sata ihmistä, mutta kesäkausien metsästysryhmissä kymmenisen henkeä. Inuitit metsästivät kesäisin karibuja ja muita maaeläimiä ja käyttivät jousipyssyjä. Maalla he liikkuivat perinteisesti koiravaljakoilla.
Talvisin inuitit asuivat lumikuutioista tehdyissä igluissa tai turpeesta tai kivestä rakennetuissa osittain maanpinnan alapuolella olevissa rakennelmissa, joiden kehikot oli rakennettu puusta tai valaanluusta. Useimmat asuivat kesäisin eläinnahkaisissa teltoissa.
Inuittien elämä on muuttunut radikaalisti nykyaikaisessa yhteiskunnassa, ja esimerkiksi moottorikelkat ovat korvanneet valjakot ja kiväärit harppuunat. Inuitit ovat ottaneet käyttöön moottoriajoneuvoja, länsimaisia vaatteita ja rahan, jota perinteisessä kulttuurissa ei tunnettu. Monet inuitit asuvat myös kylissä ja kaupungeissa. He ovat hylänneet nomadismin ja työskentelevät usein esimerkiksi kaivoksissa ja öljykentillä. Erityisesti Kanadassa inuitit ovat perustaneet myös erilaisia osuuskuntia, jotka tarjoavat käsitöitä, kalaa ja matkailupalveluita.
Historia

Inuittien esivanhemmat saapuivat arktiselle alueelle noin vuonna 1050. Heillä oli jo varhain yhteyksiä viikingit, ja myöhemmin kulttuurivaihtoa tapahtui tutkimusmatkailijoiden, valaanpyytäjien, kauppiaiden, lähetyssaarnaajien, tieteilijöiden ja muiden tahojen välityksellä. Inuitit toimivat usein myös oppaina ja kauppaina. Tunnettuja esimerkkejä ovat muun muassa Eenoolooapik ja Tookoolito.
Kolonisaatio muutti vahvasti inuittien elintapoja ja asemaa, vaikka heidät myös osittain unohdettiin. Kanadan liittohallitus päätti esimerkiksi vasta 1939, että inuitit kuuluivat valtion vastuulle. Samaan aikaan heitä kanadalaistettiin pakolla, ja monet inuittilapset laitettiin sisäoppilaitoksiin. Inuitteja myös pakkosiirrettiin asutuskeskuksiin, ja heille annettiin hallinnollisia tarkoituksia varten uudet numeronimet.
Inuitit alkoivat 1960-luvun lopulla ja 1970-luvun alussa järjestäytyä Kanadassa poliittisesti ja vaatia maaoikeuksia, alkuperäiskansojen oikeuksia ja itsehallintoa. Kanadan inuitteja edustava Inuit Tapiriit Kanatami perustettiin 1971. Inuittien sirkumpolaarinen komitea puolestaan perustettiin 1977. Sen tarkoituksena on ajaa inuittien oikeuksia kansainvälisesti ja vahvistaa kansan yhtenäisyyttä.
Grönlanti sai itsehallinnon 1979. Kanadaan perustettiin 1993 Nunavut, joka sai territorion oikeudet 1999. Inuit Tapiriit Kanatami oli ehdottanut itsehallintoaluetta jo 1976. Nunavutin jälkeen on perustettu myös muita itsehallinnollisia alueita.
Kirjallisuutta

Giulia Bogliolo Bruna, Apparences trompeses. Sananguaq. Au coeur de la pensée inuit, (Préface J. Malaurie, Postface R. Santoni), Yvelinédition, coll. Latitude Humaine, Montihny-le-Bretonneux, 2007.
McGill-Queen's Native and Northern Series : The Language of the Inuit : Syntax, Semantics, and Society in the Arctic.
Aiheesta muualla

Wikimedia Commonsissa on kuvia tai muita tiedostoja aiheesta .
Inuit Circumpolar Council
Ylen Elävä arkisto: Pohjoisen alkuperäiskansat elävät luonnon kanssa sopusoinnussa
Rottajärvi (Pori)

| Rottajärvi |
| --- | --- |
Valtiot:  Suomi 
Paikkakunta:  Pori
Koordinaatit:  61°31′51″N, 21°54′23″E
Vesistöalue ja valuma-alueen tietoja
Laskujoki:  ei ole 
Mittaustietoja
Pinnankorkeus:  30,4 m 
Rantaviiva:  1,318 km 
Pinta-ala:  4,03 ha  
 fiRottajärvi 
Rottajärvi on Satakunnassa Porissa sijaitseva järvi, joka kuuluu Kellahdenjoen vesistöön.